《秋水篇》
明代·陆深

江南洁修多水芳，紫菱翠荇下银塘。银塘遥接芙蓉渚，晓妆亭亭沐秋雨。

摘花美人云锦裳，郁金香佩双鸳鸯。家住湖南碧湾里，碧烟如纱拍湖水。

少年射策蓬莱宫，文彩隐映芙蓉红。珊瑚十尺空自好，灵芝九茎何足道。

一为君歌秋水篇，济川稳汎木兰船。若论颜色休嗟晚，竟堪持补君王衮。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。